عقيق (گل)

عقيق هڪڙو عام گل آهي، جنهن کي فارسيءَ ۾ عقيق البَحر چون ٿا،  دکني ٻوليءَ ۾ ديوڪيلي. انگريزي ڪتابي نالو اٿس ڪنا، ۽ رواجي نالو انڊين شاٽ (هندي ڇيرا)؛ ڇالاءِ جو ٻج ڪارو ۽ ڇين جهڙو ٿيندو اٿس- اِهو هميشھ جُهلِي بيهندو آهي. ننڍڙا کُليل پر ڳاڙها قرمزي گل ٿيندا اٿس.ڪتاب: باغ ۽ باغباني؛ ليکڪ: مرزا قليچ بيگ؛ايڊيشن:1960؛پبلشر: سنڌي ادبي بورڊ ڄامشورو
هن جا ڪيترائي قسم آهن، جي پيلا ۽ ٻين رنگن جا گل ڪندا آهن. سڀ قد ۾ ٽن فوٽن کان ڇهن فوٽن تائين ٿيندا آهن. هي پاڙون ۽ اوڌون هڻي پاڻهي وڌندا ويندا آهن. هي ٻج سان به پيدا ٿيندا آهن ۽ پاڙون ڇِني هڻڻ سان به.

 حوالا